पाएं अपने शहर की ताज़ा ख़बरें और फ्री ई-पेपरडाउनलोड करें
बलौदाबाजार जिले के नेवरा में शुक्रवार को शाम साढ़े 6 बजे एक महिला ने अपने घर के पंखे के सहारे साड़ी का फंदा बनाकर आत्महत्या कर ली। मृतिका बेमेतरा थाना अंतर्गत ग्राम कठिया की निवासी है। 37 वर्षीय पूर्णिमा साहू नेवरा के वार्ड नंबर 15 में किराए के एक मकान में प्रेमी के साथ रहती थी। महिला एक महीने पहले ही अपने पति को छोड़कर प्रेमी के साथ भागकर आई थी। नेवरा थाना प्रभारी शरद चन्द्रा ने बताया कि नगर के वार्ड 15 में किराए के एक मकान में प्रेमी के साथ रह रही महिला ने पंखे के सहारे साड़ी का फंदा बनाकर आत्महत्या कर ली है। प्रथम दृष्टया प्रेमी के कोरोना पॉजिटिव होने के चलते सदमें में महिला ने आत्महत्या की होगी। जांच के बाद ही आत्महत्या के कारण का पता लग पाएगा। होली के दिन विवाद होने पर थाना पहुंचा था मामला: पुलिस ने बताया कि मृतक महिला पूर्णिमा साहू का ग्राम कठिया के ही पड़ोस में रहने वाले सुरेन्द्र साहू नामक व्यक्ति से साथ प्रेम प्रसंग चल रहा था। जहां बीते 29 मार्च को होली के दिन उसका प्रेमी अपने दोस्तों के साथ महिला के घर के सामने जाकर नगाड़ा बजाते हुए नाच रहा था। इस पर महिला के परिजनों ने आपत्ति जताई। मना करने के बाद भी नहीं मानने पर परिजनों ने नगाड़ा फोड़ दिया था। इसे लेकर महिला के परिजनों व उनके प्रेमी के बीच दिनभर विवाद हुआ था। कोरोना रिपोर्ट नहीं आने के कारण पीएम में देरी: नेवरा थाना प्रभारी शरद चन्द्रा ने बताया कि महिला के शव को कोविड जांच कराने के लिए अस्पताल भेज दिया गया है। फिलहाल कोविड जांच नहीं हो पाई है। आरटी-पीसीआर रिपोर्ट आने के बाद ही महिला के शव का पीएम हो पाएगा। महिला के शव को पीएम कक्ष में रखा गया है।
अस्पताल में कोरोना से जंग लड़ रहा प्रेमी
पुलिस ने बताया कि मृतक महिला जिस व्यक्ति के साथ रह रही थी, उसे कुछ दिन पहले ही कोरोना हुआ है। जिसका नेवरा के अस्पताल में इलाज चल रहा था। तबीयत ज्यादा बिगड़ने पर उन्हें रायपुर रेफर किया गया है। रायपुर के एक निजी अस्पताल में उनका इलाज चल रहा है। सीरियस कंडीशन होने के कारण प्रेमी पति को आईसीयू में रखा गया है। जहां वह जिंदगी और मौत के बीच अस्पताल में जंग लड़ रहा है। इस कारण उनका बयान नहीं हो पाया है। परिजनों के बयान के आधार पर महिला के शव का पंचनामा कर अस्पताल भेजा दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn